**ΠΡΟΣΧΕΔΙΑΣΜΕΝΟΣ ΠΡΟΦΟΡΙΚΟΣ ΛΟΓΟΣ: ΟΜΙΛΙΑ**

Η ομιλία είναι προφορικός λόγος που εκφωνείται με αφορμή συγκεκριμένη περίσταση και με αντικείμενο ευρείας θεματολογίας (πολιτικό, κοινωνικό, πολιτιστικό, επιστημονικό, θρησκευτικό κλπ). Μία ομιλία μπορεί να απευθύνεται: α. σε εθνικό, διεθνές, κρατικό, διακρατικό ή άλλο συλλογικό όργανο, β. σε κοινωνικό ακροατήριο.

Είδη ομιλίας είναι και τα ακόλουθα:

• Εισήγηση: πρόκειται για ομιλία που εκφωνείται σε συλλογικό όργανο, η οποία περιλαμβάνει είτε προτάσεις πάνω σε συγκεκριμένο θέμα είτε ανακοινώσεις σχετικά με συγκεκριμένο ζήτημα. Μια εισήγηση μπορεί να απευθύνεται σε όλα τα είδη ακροατηρίων που προαναφέρθηκαν για την ομιλία.

• Διάλεξη: πρόκειται για λόγο που εκφωνείται ενώπιον εξειδικευμένου ακροατηρίου με σκοπό την πραγμάτευση ενός εξειδικευμένου (συνήθως επιστημονικού) θέματος. Η διάλεξη μπορεί να απευθύνεται μόνο σε ορισμένα είδη κοινωνικών ακροατηρίων.

***ΧΑΡΑΚΤΗΡΙΣΤΙΚΑ ΤΟΥ ΠΡΟΣΧΕΔΙΑΣΜΕΝΟΥ ΠΡΟΦΟΡΙΚΟΥ ΛΟΓΟΥ***

|  |  |
| --- | --- |
| **ΔΟΜΗ** | **ΠΡΟΣΦΩΝΗΣΗ:**  Αγαπημένοι μου φίλοι, Φίλοι μου, Κυρίες και κύριοι,…. |
| **ΠΡΟΛΟΓΟΣ:**  Παρουσιάζεται συνοπτικά το θέμα. Ο ομιλητής μπορεί να αναφερθεί στην εκδήλωση στο πλαίσιο της οποίας εκφωνείται η ομιλία ή να επιχειρήσει να κεντρίσει το ενδιαφέρον του κοινού (π.χ. αναφορά σε επίκαιρο γεγονός, κ.α.) |
| **ΚΥΡΙΟ ΜΕΡΟΣ:**  Ο ομιλητής παραθέτει τις απόψεις του και τις τεκμηριώνει με επιχειρήματα |
| **ΕΠΙΛΟΓΟΣ:**  Συνοψίζονται οι απόψεις του ομιλητή ή αναφέρονται τα συμπεράσματά του – προτάσεις του |
| **ΑΠΟΦΩΝΗΣΗ:**  Σας ευχαριστώ για την προσοχή σας, Σας ευχαριστώ, … |

**ΎΦΟΣ:** επίσημο/ τυπικό/ οικείο ανάλογα με τις επικοινωνιακές περιστάσεις

**ΓΛΩΣΣΑ:**

* χρήση κυρίως αναφορικής γλώσσας
* χρήση και των τριών ρηματικών προσώπων
* επιμελημένο λεξιλόγιο και έκφραση
* χρήση υποτακτικής, προστακτικής
* χρήση εκφράσεων που δηλώνουν υποχρέωση: είναι επιβεβλημένο.., οφείλουμε να.., αποτελεί υποχρέωση του πολίτη…, κ.α.



*Διάλεξη της ιστορικού Μαρίας Ευθυμίου*